**GDPR és kutatási adatok**

**2019. december 3.**

Tartalom

[Általános megjegyzések 1](#_Toc518976752)

[Hozzájárulási nyilatkozat és információs űrlap minta személyes beazonosítást is lehetővé tévő kutatásokhoz 3](#_Toc518976753)

[Minta információs űrlap olyan kutatásokhoz, ahol már a nyers adatok esetében is kizárható a személy identifikációja 5](#_Toc518976754)

# Általános megjegyzések

Fontos: a GDPR nem teszi lehetetlenné, hogy kutassunk, hogy tároljunk, archiváljunk, később felhasználjunk akár személyes adatokat is. A fontos az, hogy ehhez előtte írásban kérni kell a résztvevők hozzájárulását. Ez a nyilatkozat mind a személyes adatokra (amelyek segítségével be lehet azonosítani egy személyt), mind az egyéb, a résztvevő által közölt adatokra kitér. A GDPR csak a személyes adatokkal kapcsolatosan szabályoz.

Az alábbi szövegben mintákat, űrlapokat javasolunk a TK kutatóinak. Alapvetően meg kell különböztetni azokat a kutatásokat, ahol személyes adatokat (is) gyűjtünk, azoktól, amelynél mindenképp kizárhatjuk a résztvevők identifikálását. Mindkét esetben tájékoztatnunk kell a résztvevőket, hogy az általuk elmondottakkal mi történik.

**Jegyzet**

1. A Fekete szöveg a minta/nyilatkozat sztenderd tartalma
2. **[**A sárgával jelzett helyre lehet a specifikus szöveget beírni**]**
3. A szürke dobozban tanácsokat találnak, ezeket később ki kell törölni a végleges szövegből.
4. A kék szöveg opcionális szövegelemeket jelez.

Ezek a minták azt a célt szolgálják, hogy a kutatásban részt vevő személyektől a kutatók adatkezelési hozzájárulást kérjenek, valamit hogy tájékoztassák őket a kutatás alapvető céljairól, az általuk elmondottak tárolásáról, felhasználásáról. Az űrlapok kitérnek arra is, hogy hogyan szabad a kutatási adatokat később gondozni s újra felhasználni. Az űrlapokban gyűjtött információ a GDPR-ral kapcsolatos jelenlegi tudásunknak megfelel.

A mintákat kutatóknak ki kell egészíteniük, a megadott javaslatokat s az adott kutatás jellegzetességeit figyelembe véve.

A hozzájárulási nyilatkozatot mindig egy információs lappal is ki kell egészíteni, amelyben az alábbi pontokat kell figyelembe venni (*Fontos a közérthető, egyszerű nyelvezet!):*

1. Általános információk a kutatásról és a begyűjtött kutatási adatokról

* A kutatás célja
* A kutatási módszer(ek) típusa (interjú, kérdőív, stb.)
* A részvétel önkéntessége
* A részvétel előnyei és kockázatai
* A kutatási részvevőknek a kutatásból való kilépésére, az adataikhoz való hozzáférésre, s azok törlésére vonatkozó kérés módjai
* Az adatok használata kutatás, disszemináció és tárolás során, továbbá az is, hogy a résztvevők hogyan férhetnek hozzá ehhez az információhoz
* Az adatok későbbi publikálása, archiválása és újrafelhasználása
* A kutató elérhetőségei, a kutatási intézmény neve, a finanszírozó neve, az esetleges jogorvoslat kérésének módja

1. További információk, ha személyes adatokat is gyűjtünk a résztvevőktől

* Hogyan s mennyi ideig fogjuk feldolgozni, tárolni a személyes adatokat (személyes adatok archiválásának lehetősége esetén ne adjunk meg végső időpontot)
* Procedúrák, amelyek biztosítják a bizalmas adatkezelést és adatmegosztást
* Procedúrák, amelyek biztosítják az adatok etikus felhasználását, és a személyes adatok védelmét, az adatok anonimizálását
* Olyan lehetőségek felsorolása, amikor az adatok kikerülnek az EU-ból, s ezáltal a GDPR szabály hatálya alól

1. GDPR megfontolások

* A kutatási résztvevőknek jól informáltan, pontosan és önkéntesen kell megadniuk a hozzájárulásukat. Jogukban áll, hogy visszavonják beleegyezésüket, illetve hogy a személyes adataikat kezeljék a kutatás során.
* Az adatlapon fel kell tüntetni a TK adatvédelmi felelős nevét és elérhetőségét.
* Világosan le kell szögezni, hogy a nyilatkozónak joga van a személyes adataihoz hozzáférni, azokat korrigálni vagy töröltetni.
* Világosan le kell szögezni, hogy a nyilatkozónak joga van a Nemzeti Adatvédelmi és Információszabadság Hivatalhoz fordulni.

# Hozzájárulási nyilatkozat és információs űrlap minta személyes beazonosítást is lehetővé tévő kutatásokhoz

Kedves Résztvevő!

IDE JÖN NÉHÁNY EGYSZERŰEN ÉRHETŐ MONDAT A KUTATÁSI TÉMÁRÓL ÉS CÉLRÓL, A KUTATÓKRÓL, AZ INTÉZMÉNYRŐL, A FINANSZÍROZÓRÓL.

Köszönjük, hogy részt vesz ebben a felmérésben. A részvétele önkéntes. Bármikor kiléphet a kutatásból, s kérheti adatainak törlését, vagy megtudhatja, hogy milyen adatokat tárolunk Önről. Írjon nekünk vagy hívjon fel minket.

A kitöltendő hozzájárulási nyilatkozatban pontosan meghatározhatja, hogy mit tehetünk az Ön által biztosított adatokkal. Ha úgy szeretné, akkor semmilyen személyes adatot nem fogunk Önről publikálni. Az adatokkal elsősorban a kutatásban részt vevő kutatók dolgoznak.

A felvett személyes adatokhoz szerverüzemeltetési/adminisztrációs tevékenység keretében szerződés alapján titoktartási kötelezettséggel hozzáférnek a SYSMAN Kft, valamint az MTA TK Főigazgatói Titkárság munkatársai. Mindenki titoktartási nyilatkozatot írt alá bármilyen, a szerveren található személyes adat tekintetében.

A részvétel előnyei és kockázatai

Írja le néhány szóban, hogy hogyan gyűjt információt, pl. hangfelvétel, videófelvétel, fókuszcsoport, kérdőív, kísérlet, stb.

Tisztázza, hogy milyen fajta felvétel készül (hang, videó, írásos…) és hogy egy esetleges leiratkészítés után a többi adathordozót törlik-e.

Kérdőív esetében rögzítse, hogy kérdezőbiztos által kitöltött vagy önkitöltős kérdőívről van szó.

Az adatok felhasználása kutatás, disszemináció és tárolás során

Sorolja fel a tervezett eredményeket, pl. publikáció, honlap, stb!

Vegye figyelembe, hogy a kutatásból származó tudást és hasznokat meg kell-e osztani a vizsgált egyénekkel/csoporttal!

Ha írásos anyagot ad a résztvevő (pl. napló), tegye hozzá: A Résztvevő egyetért azzal, hogy a [pontosítsa az adat jellegét] felett megosztja a szerzői jogokat [kutató neve]-vel.

A Résztvevő beleegyezik abba, hogy a szolgáltatott **[pontosítsa az adatok jellegét, azt is, hogy tartalmaz-e személyes adatot, vagy előtte anonimizálják]** elhelyezzék az MTA TK Kutatási Dokumentációs Központjában, hogy későbbi is elérhető legyen kutatási és oktatási célokra.

Procedúrák, amelyek biztosítják az adatok etikus felhasználását, és a személyes adatok védelmét, az adatok anonimizálást.

Hogyan s mennyi ideig fogjuk feldolgozni, tárolni a személyes adatokat (személyes adatok archiválásának lehetősége esetén ne adjunk meg végső időpontot)

A kutatási dokumentumokat vagy azok egy részét (részletezze, hogy kb. milyen dokumentumokat, mit anonimizál, maradnak-e a gyűjteményben személyes adatok, stb.) esetlegesen az MTA Társadalomtudományi Kutatóközpont Kutatási Dokumentációs Központjában (és/vagy ha nem (csak) itt, akkor hol) helyezzük el a kutatás befejeztével, hogy más érdeklődők is hozzáférhessenek.

Ha személyes adatok kikerülnek az EU-ból, akkor részletezze, hogy hova.

Az MTA Társadalomtudományi Kutatóközpontban a kutatási adatok védelmével az Adatvédelmi Felelős foglalkozik. Kérdés, probléma eseten őt is megkeresheti. Email-címe: [adatvedelem@tk.mta.hu](mailto:adatvedelem@tk.mta.hu), telefonon elérhető a 06/1/224-6790 számon. Adatkezeléssel kapcsolatos panasz esetén közvetlenül a Nemzeti Adatvédelmi és Információszabadság Hatósághoz (www.naih.hu) fordulhat, illetve jogellenes adatkezelés esetén polgári per kezdeményezhető az illetékes törvényszék előtt (http://birosag.hu/torvenyszekek).

**Hozzájárulási nyilatkozat**

Elolvastam vagy felolvastattam és megértettem ezt a kutatásról szóló tájékoztatót és beleegyezem az adataim kezelésébe. Volt módom arra, hogy kérdéseket tegyek fel a kutatásról és a kérdésekre kielégítő választ kaptam.

Önkéntesen veszek részt ebben a kutatásban és megértettem, hogy megtagadhatom a válaszadást és bármikor indoklás nélkül kiléphetek a kutatásból.

Beleegyezem abba, hogy az általam adott információkat lehet idézni kutatási beszámolókban.

Ha a Kutató név szerint szeretne idézni: Hozzájárulok, hogy a valódi nevemet használják az idézetekben. IGEN //// NEM

Köszönjük, hogy segíti kutatásunkat!

KUTATÁSVEZETŐ NÉV, ALÁÍRÁS, ELÉRHETŐSÉG, a kutatási intézmény neve

Aláírás

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_

Résztvevő neve Aláírás Dátum

Ha a résztvevő nem tud aláírni, ikszeljen ide.

Megbizonyosodtam róla, hogy a hozzájárulási nyilatkozatot a potenciális résztvevőnek pontosan felolvasták és volt alkalma kérdéseket feltenni. Tanúsítom, hogy a személy önkéntesen adta beleegyezését.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_

Tanú neve Aláírás Időpont

Pontosan felolvastam a tájékoztatót a potenciális résztvevőnek és a legjobb képességeim szerint biztosítottam, hogy megértse a résztvevő, mihez járul hozzá önkéntesen.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_

Kutató neve Aláírás Dátum

Elérhetőség tovább információkérés számára:

[Név, telefonszám, emailcím]

# Minta információs űrlap olyan kutatásokhoz, ahol már a nyers adatok esetében is kizárható a személy identifikációja

Kedves Résztvevő!

IDE JÖN NÉHÁNY EGYSZERŰEN ÉRHETŐ MONDAT A KUTATÁSI TÉMÁRÓL, A KUTATÓKRÓL, A FINANSZÍROZÓRÓL, AZ INTÉZMÉNYRŐL.

Köszönjük, hogy részt vesz ebben a felmérésben. Részvételével beleegyezik abba, hogy az Ön által közölt adatokat kutatási és oktatási célokra felhasználjuk.

Nem fogjuk úgy felhasználni az adatokat, hogy az Ön kilétére fény derüljön.

A kutatási adatokat, amelyek nem tartalmaznak olyan információt, amivel Önt azonosítani lehetne, az MTA TK szerverein tároljuk.

**KELTEZÉS**

Üdvözlettel,

ALÁÍRÁS, NÉV, INTÉZMÉNY, KUTATÓ KONTAKTJA